
R E F E R A T
privind alocarea sumei de 300.000 lei de la bugetul local in vederea continuarii
lucrărilor de  construcţii la Monumentul Rezistenţei Anticomuniste din Banat
           Prin adresa nr. SC2014-2086/29.01.2014, in completarea adresei nr. SC 2013-30581/28.10.2013, Asociaţia Foştilor Deţinuţi Politici din Romania- Filiala Timiş solicită sprijin financiar în vederea continuarii  lucrărilor de construcţii începute la Monumentul Rezistenţei Anticomuniste din Banat.
 Asociaţia a demarat  constructia acestui monument in perioada 1998-2000, avand ca sursa financiara sponsorizări si contributii din partea unor unitati economice, persoane fizice si autoritati locale. Consiliul Local al Municipiului Timisoara a participat in calitate de  coorganizator, pentru constructia monumentului. In acest sens, prin HCLMT nr.133/1995, Consiliul Local Timisoara a aprobat amplasarea Monumentului Rezistenţei Anticomuniste din Banat , in Timisoara, zona Padurea Verde, iar prin HCLMT nr.102/1996, HCLMT nr.104/1999 si HCLMT nr.508/2000 au fost aprobate participarile Consiliul Local, in calitate de coorganizator la finalizarea lucrarilor de executie a monumentului mentionat, prin alocarea unor sume de bani. Lucrarea de constructie a fost executata in baza Autorizatiei de constructie nr. 939/16.07.1996, elaborata de Consiliul Local al Municipiului Timisoara prin Asociatia Fostilor Detinuti Politici. Dupa terminarea lucrarilor propuse pentru perioada mentionata, acest monument a fost pus in stare de conservare, in faza fizica executata. 

Odata cu trecerea anilor , monumentul s-a degradat treptat, ajungand intr-o stare de degradare avansata. Pentru a conferi durabilitate si valoare istorica , o imagine adecvata si sobra acestui ansamblu memorial, Asociaţia Foştilor Deţinuţi Politici din Romania- Filiala Timiş  a  initiat un proiect de reamenajare. In acest sens proiectantii monumentului, au pus la dispoziţia Asociatiei AFDPR Timis un proiect de reamenajare a acestui loc de reculegere şi comemorare a victimelor comunismului, potrivit scopului pentru care a fost creat.
         În proiectul de reamenajare, s-au cuprins urmatoarele categorii de lucrari, realizarea fiind esalonata  in etape:

· crearea unei incinte împrejmuite în jurul monumentului pentru a putea dispune de un acces controlat şi pentru a-l proteja de acţiunile de vandalism;
·  menţinerea stabilităţii movilei de pământ, reprofilarea şi fixarea taluzului prin utilizarea  de celule GEO şi prin executarea la baza taluzului a unei centuri formate din 45 de plăci de beton armat turnat monolit şi a unui trotuar de acces în jurul monumentului;
· placarea plăcilor de beton  cu plăci memoriale, material  din granit negru,  pe care să fie inscripţionate numele celor care au fost executaţi la Pădurea Verde, a celor care au fost ucişi în luptele cu securitatea şi a celor care au murit în închisori, lagăre şi deportări aparţinând zonei Banatului;
· suplimentar, ansamblul memorial va cuprinde şi sisteme de irigat, iluminat şi supraveghere video continuă de la distanţă.
Prin HCLMT nr.261/04.2012 si HCLMT nr.426/30.07.2013  s-au alocat sume 
din bugetul  local din cap. 67.02.’’ Cultura, recreere si religie’’, in valoare de 340.000 lei, care au acoperit o parte din lucrarile de constructii efectuate la acest ansamblu memorial, respectiv: realizarea constructiei zidului de sprijin, a trotuarului  din beton, suportul  placilor, umplutura taluz si imprejmuire monument.

        
Pe considerentele expuse, Asociatia a depus adresele nr. SC 2013-30581/28.10.2103 si nr. SC2014-2086/29.01.2014 , solicitand sprijin financiar în vederea continuarii  lucrărilor de construcţii la Monumentul Rezistenţei Anticomuniste din Banat.
Mentionam  ca, în conformitate cu prevederile Legii nr.215/2001 a administratiei publice locale, art.36, alin (6), lit.a)-pct.4 si pct.10, respectiv alin(7) lit.a):

’’(6) În exercitarea atribuţiilor prevăzute la alin. (2) lit. d), consiliul local: a) asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind:...1.educatia. 4. cultura; 10. conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale;

…(7) În exercitarea atribuţiilor prevăzute la alin. (2) lit. e), consiliul local:

a) hotărăşte, în condiţiile legii, cooperarea sau asocierea cu persoane juridice române sau 
străine, în vederea finanţării şi realizării în comun a unor acţiuni, lucrări, servicii sau proiecte de interes public local;’’

In argumentarea asigurarii cadrului legal pentru finantarea de la bugetul local a lucrărilor de construcţii la Monumentul Rezistenţei Anticomuniste din Banat, mentionam  faptul ca au fost ridicate in mai multe orase  resedinte de judete, cu aprobarea si participarea Consiliilor Locale,  monumente in memoria victimelor regimului comunist din Romania, fara a fi incluse ulterior pe lista monumentelor istorice. Aceste monumente au caracterul unor monumente memoriale, comemorative, in cinstea victimelor comunismului.

Pe aceste considerente, Monumentul Rezistenţei Anticomuniste din Banat, nu a fost propus pentru includerea pe Lista monumentelor istorice, prin urmare contributiile financiare ale autoritatii locale pentru restaurarea si reabilitarea monumentului nu intra sub incidenta 
HG nr.1430/2003, privind protejarea monumentelor istorice.
            În bugetul local al Municipiului Timisoara pe anul 2014,  a fost  prevăzuta la cap. 67.02.’’ Cultura, recreere si religie’’ suma totală de 1.600.000  lei, din care suma de 675.000  lei reprezinta restante de plata pentru finantari aprobate prin hotarari de consiliu local emise in anul 2013, ramanand un disponibil de 925.000 lei penrru angajamentele din anul 2014.
Avand in vedere expunerea de motive,  propunem alocarea sumei de 300.000 lei de la bugetul local,  din subcap.67.02.50 "Alte servicii în domeniile culturii, recreerii şi religiei " pentru continuarea  lucrărilor de  construcţii la Monumentul Rezistenţei Anticomuniste din Banat. Suma alocată va fi utilizată pentru efectuarea lucrărilor de constructii, pe categorii conform documentatiei tehnice a beneficiarului. Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
            Drept pentru care propunem Consiliului Local proiectul de hotarare anexat.

